*Pranešimas žiniasklaidai*

*2024 m. vasario 29 d.*

**2023 m. paskutiniojo ketvirčio „Summus Capital“ turtas – 427 mln. eurų**

**„Summus Capital“, viena didžiausių nekilnojamo turto investicijų bendrovių Baltijos šalyje, Lietuvoje valdanti biurų kompleksą „Park Town“ bei prekybos kompleksą „Nordika“, pristatė preliminarius neaudituotus 2023 m. paskutiniojo ketvirčio konsoliduotus finansinius rezultatus. Juose – net 30 proc. išaugęs grynųjų pinigų balansas ir 3,1 proc. didėjusios pardavimo pajamos, viršijusios 10 mln. eurų.**

2023 m. gruodžio 31 d. „Summus Capital“ turtas siekė 427 mln. eurų – palyginti su trečiuoju ketvirčiu, šiek tiek padidėjo nuo 424,5 mln. eurų, o per metus sumažėjo 0,5 proc. Grynųjų pinigų balanso eilutėje – 16,2 mln. eurų, o tai beveik 30 proc. lenkia trečiojo ketvirčio rezultatus (12,6 mln. eurų).

Dėl turto perkainojimo padidėjo ir investicinio turto vertė – iki 401,25 mln. eurų. Paskolų ir skolintų lėšų kiekis sumažėjo iki 216,5 mln. eurų. Bendra įsipareigojimų suma padidėjo iki 243,5 mln. eurų, o bendra savininkų nuosavybė išaugo iki 183,5 mln. eurų, iš kurių 174,6 mln. eurų tenka „Summus Capital“ akcininkams.

2023 m. ketvirtąjį ketvirtį išlaikytas įprastos veiklos tempas – pardavimo pajamos padidėjo 3,1 proc. iki 10,0 mln. eurų, palyginti su 9,7 mln. eurų trečiąjį ketvirtį. Preliminarios 2023 m. visų metų pardavimo pajamos buvo 39,1 mln. eurų, kurios, nepaisant 8,3 proc. išaugusių nuomos pajamų, atitiko 2022 m. (39,0 mln. eurų), nes dėl sumažėjusių komunalinių paslaugų kainų ir pasiekto energijos vartojimo efektyvumo sumažėjo išlaidų.

Paskutiniojo metų ketvirčio veiklos pelnas siekė 6,4 mln. eurų ir, palyginti su trečiuoju ketvirčiu, šiek tiek sumažėjo –1,1 procentu. Tačiau bendras 2023 m. veiklos pelnas siekė 26,1 mln. eurų. Ketvirtojo ketvirčio grynasis pelnas sudarė 0,4 mln. eurų, tuo tarpu bendras 2023 m. grynasis pelnas siekė 12,2 mln. eurų.

Finansiniai rodikliai išliko tvirti: konsoliduoto nuosavo kapitalo ir viso turto santykis sudarė 41 proc. (viršijo reikalaujamą 30 proc. normą), o konsoliduotas skolos padengimo rodiklis (DSCR) buvo 1,41 (viršijo reikalaujamą 1,2 normą).

Tarp „Summus Capital“ pasiekimų – portfelio ir pagrindinių nuomininkų vidutinio svertinio nepasibaigusio nuomos termino (WAULT) padidėjimas bei DEPO pastatas Imantoje, įgijęs prestižinį „BREEAM“ tvarumo sertifikatą. Bendrovė ir toliau remia jaunųjų Baltijos šalių teniso talentų ugdymą – 2024 m. paramą gaus šeši žaidėjai.

„Ketvirtojo ketvirčio rezultatai įrodo mūsų įsipareigojimą siekti tvaraus augimo ir finansinio stabilumo. Ir toliau orientuosimės į vertės kūrimą savo suinteresuotosioms šalims ir remiame tvarios plėtros iniciatyvas“, – teigia „Summus Capital“ valdybos narys Aavo Koppel.